એપલને આખા વિશ્વ સામે લાવવાનો શ્રેય સ્ટીવ જોબ્સને જાય છે. એક ગેરેજમાંથી શરૂ કરવામાં આવેલી એપલ આજે વિશ્વની સૌથી મોટી ટેક કંપનીઓમાની એક છે. એપલની સફળતાં પાછળ સ્ટીવ જોબ્સની અથાગ મહેનત હોવાનું માનવામાં આવે છે, પરંતુ એપલને અહીં સુધી પહોંચાડવા પાછળ માત્ર સ્ટીવ જોબ્સની મહેનત નથી. એપલમા પ્રારંભિક સફરમાં એવા અનેક લોકો સામેલ હતા, જે એપલ સાથે ત્યારે જોડાયા હતા, જ્યારે એપલ એક નાની અમથી કંપની હતી. એપલના પહેલા સીઇઓ માઇકલ સ્કોટ હતા, માઇકલ સ્કોટ જોડાયા તે પહેલા એપલમાં કર્મચારીઓને પેરોલ પર રાખવામાં આવતા હતા, ત્યારબાદ એપલમા અનેક પરીવર્તન કરવામાં આવ્યા.